**שפל וגאות** הוא אלבום ראפ והיפ הופ של הראפר וזמר הישראלי נצ'י נצ'. האלבום כולל רצועה המורכבת מ-12 שירים, ואורכו עומד על 51 דקות. זהו אלבום האולפן הרביעי של הזמר, והוא הוקלט תחת חברת התקליטים "התו השמיני" בהפקתו של איציק פצצתי. האלבום הוקלט בין מרץ 2016 למרץ 2017, ויצא לאור ב-19 ביוני 2017.

האלבום נוגע בחייו האישיים של נצ'י נצ', ושיריו מתעסקים בדיכאונות והתקפי חרדה שחווה ובאהבות הנכזבות שלו. כמו כן, הוא מעביר גם ביקורת על החברה הישראלית, בנושאים כמו מודרניזציה ועבדות. האופי הקודר והמלנכולי של אלבום זה היווה תפנית בקריירה של נצ'י נצ', לאחר שאלבומיו הקודמים היו בעלי גוון מבודח בעיקרם. האלבום זכה בפרס הישג השנה לאלבום בפרסי אקו"ם לשנת 2018, והסינגל "כל הזמן הזה" מתוכו הגיע למקום הראשון במצעד השנתי של גלגלצ לשנת תשע"ז ולמקום ה-13 במצעד השנתי של רשת גימל.

תיאור כללי
----------

את האלבום הפיק איציק פצצתי (כינויו של עומר מור, חבר להקת ויקטור ג'קסון), ולצידו כמה מפיקים שהפיקו חלקים מן האלבום: שקל, שליווה את פלוטניק עוד מימיו בפרודוקס, דודו טסה ומיכאל כהן מהצמד כהן@מושון. הוא כולל סוגות מוזיקליות רבות ושונות, ויש הרואים בו מעבר של נצ'י נצ' מעשיית ראפ והיפ-הופ בלבד לסגנונות נוספים (בוסה נובה, טראפ וכו'). האלבום כולל רפרנסים ואזכורים לזמרים שונים. קולו של הזמר אהוד בנאי, שפלוטניק ציין כי השפיע עליו מאוד ואוזכר גם באלבומיו הקודמים, פותח וסוגר את האלבום; אביתר בנאי, משינה, רון שובל, מאיר אריאל, שב"ק ס', נייג'ל האדמו"ר ושלומי שבן גם הם מוזכרים בדרכים שונות. אחד השירים הוא אף גרסת כיסוי לשיר זמר עברי של נתן יונתן וסשה ארגוב, "שיר ארץ". השיר "פאנצ'ים" מכיל סימפול מתוך השיר "משקל עודף" של פרודוקס.

נושאים חוזרים באלבום הם היחס לטכנולוגיה המודרנית (לדוגמה בשירים "מודרני" ו"עגל הזהב"), עבודה ומערכות היחסים של פלוטניק, נושא חוזר גם באלבומים הקודמים שהוציא לאור. האלבום הוא מלנכולי באופיו הכולל, הן ביחס לאלבומיו הקודמים של פלוטניק (שהיו בחלקם בעלי גוונים מבודחים) והן ביחס לסצנת ההיפ-הופ הישראלית. בהתייחסות לאופיו של האלבום אמר נצ'י נצ': "האלבום הזה נוצר [... ב]תקופה מאוד מורכבת בשבילי. תקופה של הכרה ברמה שלא היכרתי לפני, [...] וזה לא בא לי נפלא. [...] ועברתי איזשהו תהליך עם עצמי שהם גרמו לשירים האלו כאילו להיכתב". פלוטניק ציין כי זה "האלבום שתמיד רציתי לעשות", והוסיף כי הוא "מן מסע עטוף כנות וכאב שמדבר את נבכי נפשי ועולמי והפנימי וגם מדבר על עוולות העולם שבחוץ".

המלנכוליות באה לידי ביטוי גם בסאונד ובצליליו של האלבום, שהם מעין צלילים "חלליים". על אופי זה של הצלילים אמר פלוטניק ש"מנועים שקטים" של אסף אמדורסקי השפיע עליו. בנוגע לאופי המילים, פלוטניק סיפר על השיר "הריני" כי הוא "נכתב ממקום לא שלם. מקום מלא ספקות, כעס וחששות, ועם זאת מתוך הבנה עמוקה וקבלה של סבלנות. של חמלה. חמלה למשפחה שלי, חמלה לחברים שלי, חמלה לעצמי". כמו כן, פלטניק אמר שחלקים מן האלבום הושפעו מקניה וסט ומקנדריק לאמאר, עובדה שגם הדגישו מבקרים אחדים. נוסף על כך, פלוטניק ציין כי האלבום מהווה מעין גרסה אישית שלו לאלבום "808s & Heartbreak" של וסט.

הפצה
----

הסינגל הראשון מתוך האלבום, "כל הזמן הזה", יצא במאי 2017 וכולל פזמון שכתב והלחין עבור נצ'י נצ' הזמר דודו טסה. את בתי השיר התאים פלוטניק לפזמון של טסה והם נכתבו מנקודת מבט נשית, מגרונה של אישה לאחר פרידה מבן זוגה. השיר נכנס לפלייליסט של תחנת גלגלצ והגיע זמן לא רב לאחר צאתו לראשי מצעדי המוזיקה של התחנה; דירוג השיא שלו היה המקום השני במצעד המוזיקה הישראלית. השיר הצליח מאוד ויצאו לו מספר גרסאות כיסוי, בהן גרסה של עדן בן זקן והראפר איזי.

נצ'י נצ' הוציא את האלבום לאור ב-19 ביוני 2017. הוא השיק את האלבום בשתי הופעות, יום אחרי יום, באמפי שוני, בתאריכים 19 ביולי ו-20 ביולי 2017. בהופעה אירח את טונה חברו ואת שי צברי. ערן איצקוביץ' מאתר nrg כתב כי בהופעה "הפגין נצ'י נצ' תצוגת כוח מרשימה במיוחד שכללה פלואו כובש, קצב מדבק, טקסטים מוצלחים ובעיקר כריזמה ענקית".

### סינגלים

| שם הסינגל | תאריך יציאה |
| --- | --- |
| כל הזמן הזה | מאי 2017 |
| כפרה שלי | יולי 2017 |

ביקורות
-------

האלבום זכה לביקורות טובות. ב"ישראל היום" כתב סער גמזו בביקורתו שהאלבום מתאר תהליך התבגרות מוזיקלי של נצ'י נצ' מאלבומיו הקודמים, וכתב כי האלבום הוא סימן מבורך "ליכולת שלו לחדש בעזרת מבט מקביל לאחור ולפנים". באתר "Time Out" נכתב כי "נצ'י מתגלה כאן כראפר הכי מרגש בישראל". כן נכתב באותה ביקורת כי מדובר באלבום "הטוב והשלם ביותר בקריירה של נצ'י נצ'". מה שמספר ביקורות ראו כתהליך התבגרות והפנמה ראו אחרים כ"אלבום קשה, מדכדך, שבו הוא זורק חרא על כולם, כולל על עצמו"; למרות זאת, רוב הביקורות ראו בכך סימן לאומץ של פלוטניק ולהגעתו ל"ליגה של הגדולים".

בן שלו כתב בביקורתו בעיתון "הארץ" כי האלבום אינו חסר בעיות, אך "העובדה שאפשר לזהות ב"שפל וגאות" הרבה בעיות לא מנעה ממנו להיות האלבום הישראלי של הזמן האחרון שהפעיל אותי בצורה הכי ברורה, אלבום שסחף אותי לתוך התנועה שלו, חרף כל ההסתייגויות". כן כתב שלו בביקורתו "האלבום החדש שלו מחזק בעיני את דמותו כאחד האמנים שמייצגים בצורה הנבונה, החריפה והרלוונטית ביותר את ההווה הפועם של המוזיקה הישראלית".

רשימת השירים
------------


| מס' | שם | מילים | לחן | מפיק(ים) | משך |
| --- | --- | --- | --- | --- | --- |
| 1. | לפעמים | רביד פלוטניק | נמרוד בר | נמרוד בר | 4:49 |
| 2. | כל הזמן הזה | רביד פלוטניק ודודו טסה | דודו טסה | דודו טסה, ניר מימון, עומר מור | 4:58 |
| 3. | הריני | רביד פלוטניק | רביד פלוטניק | עומר מור | 4:00 |
| 4. | עגל הזהב | רביד פלוטניק | רביד פלוטניק | אייל דוידי | 4:17 |
| 5. | פאנצ'ים | רביד פלונטיק | רביד פלוטניק | אייל דוידי | 5:03 |
| 6. | כפרה שלי | רביד פלוטניק | רביד פלוטניק | עומר מור | 4:21 |
| 7. | אשרי המאמין | רביד פלוטניק | רביד פלוטניק | מיכאל כהן | 4:01 |
| 8. | מודרני | רביד פלוטניק | רביד פלוטניק | אייל דוידי | 4:28 |
| 9. | בדיוק כמו שאני | רביד פלוטניק ושי אור | שיר אור | עומר מור | 3:31 |
| 10. | לי ולה (עם אבישי כהן) | רביד פלוטניק ואבישי כהן | אבישי כהן | לני בן בסט | 2:54 |
| 11. | שיר ארץ (עם טל הפטר) | נתן יונתן | סשה ארגוב | עומר מור | 4:49 |
| 12. | 12 שנים של בדידות | רביד פלוטניק, איתי זבולון, ניר דנן | רביד פלוטניק, איתי זבולון, ניר דנן | איתי זבולון, ניר דנן | 4:41 |
| **משך כולל:** | **51** |

קישורים חיצוניים
----------------

* רשימת ההשמעה "נצ'י נצ' - שפל וגאות (האלבום)", רשימת השמעה, באתר יוטיוב
* שגיאות פרמטריות בתבנית:יוטיוב   
'סוג: ראיון ברדיו הבינתחומי' אינו ערך חוקי  נצ'י נצ' - ספיישל "שפל וגאות" בג'יגה ג'וס, ראיון ברדיו הבינתחומי באתר יוטיוב (אורך: 40:03)
* אתר למנויים בלבד בן שלו, נצ'י נצ' מגלם ב"גאות ושפל" את ההווה הפועם של המוזיקה הישראלית, באתר הארץ, 6 ביולי 2017
* נדב מנוחין‏, בלי מסיבות ובלי עישונים: האלבום החדש של נצ'י נצ' ממצב אותו כאמן האמיץ ביותר בישראל, באתר וואלה!‏, 03 באוגוסט 2017

הערות שוליים
------------

1. ↑    
שגיאות פרמטריות בתבנית:יוטיוב   
'סוג: ראיון ברדיו הבינתחומי' אינו ערך חוקי  נצ'י נצ' - ספיישל "שפל וגאות" בג'יגה ג'וס, ראיון ברדיו הבינתחומי באתר יוטיוב
2. ↑  נצ’י נצ’ - כל הזמן הזה | Linktone, באתר www.linktone.co.il
3. ↑  נצ’י נצ’ - כפרה שלי | Linktone, באתר www.linktone.co.il
4. ↑  מיה אשרי, חנן יובל ואהוד בנאי יקבלו פרס אקו"ם על מפעל חיים, באתר הארץ, 25 באפריל 2018
5. ↑  שגיא בן נון‏, "שומר על פשטות": הרגע שבו חוה אלברשטיין ריגשה את אהוד בנאי, באתר וואלה!‏, 31 במאי 2018
6. ↑  וואלה! תרבות‏, המצעד הישראלי השנתי של גלגלצ ו-וואלה! NEWS, באתר וואלה!‏, 19 בספטמבר 2017
7. 1 2 3 4  סער גמזו, ‏ככה עושים היפ הופ בעברית, באתר ישראל היום, 20 ביוני 2017
8. 1 2 3  עמית קלינג, האלבום החדש של נצ'י נצ' הוא המלנכולי ביותר שאי פעם נעשה פה, Time Out תל אביב, 21.6.2017
9. ↑    
שגיאות פרמטריות בתבנית:יוטיוב   
'סוג: ראיון ברדיו הבינתחומי' אינו ערך חוקי  נצ'י נצ' - ספיישל "שפל וגאות" בג'יגה ג'וס, ראיון ברדיו הבינתחומי באתר יוטיוב
10. 1 2  רביד פלוטניק, האלבום שתמיד רציתי לעשות, אינסטגרם, 19 ביוני 2021
11. ↑    
שגיאות פרמטריות בתבנית:יוטיוב   
'סוג: ראיון ברדיו הבינתחומי' אינו ערך חוקי  נצ'י נצ' - ספיישל "שפל וגאות" בג'יגה ג'וס, ראיון ברדיו הבינתחומי באתר יוטיוב
12. ↑  רביד פלוטניק, יש רגעים, אינסטגרם, 16 בספטמבר 2020
13. ↑    
שגיאות פרמטריות בתבנית:יוטיוב   
'סוג: ראיון ברדיו הבינתחומי' אינו ערך חוקי  נצ'י נצ' - ספיישל "שפל וגאות" בג'יגה ג'וס, ראיון ברדיו הבינתחומי באתר יוטיוב
14. ↑  בן שלו, השיר של נצ'י נצ' מוצלח למדי, אבל חבל שהוא כל הזמן מסתכל לאחור, באתר הארץ, 28 במאי 2017
15. ↑  המצעד השבועי 20.07.2017 באתר גלגלצ
16. ↑  וואלה! תרבות‏, רגאיי עם סלסולים: האזינו לעדן בן זקן ואיזי עושים נצ'י נצ', באתר וואלה!‏, 05 בספטמבר 2017
17. ↑  ערן איצקוביץ', נצ'י נצ' בהופעה: איכות ברמה בינלאומית, באתר nrg‏, 24 ביולי 2017
18. ↑  נדב מנוחין‏, בלי מסיבות ובלי עישונים: האלבום החדש של נצ'י נצ' ממצב אותו כאמן האמיץ ביותר בישראל, באתר וואלה!‏, 03 באוגוסט 2017
19. ↑  אתר למנויים בלבד בן שלו, נצ'י נצ' מגלם ב"גאות ושפל" את ההווה הפועם של המוזיקה הישראלית, באתר הארץ, 6 ביולי 2017

### ביאורים

1. ↑  בשיר "כפרה שלי"
2. ↑  בעיקר בשיר "מודרני"
3. ↑  בנאי מאוזכר גם בשמו של השיר "עגל הזהב" - שיר של בנאי מאלבומו "אהוד בנאי והפליטים"
4. ↑  בשיר "חסידה צחורה", במקור של צלילי הכרם
5. ↑  בין השאר הוא מצביע על מעין "הלקאה עצמית" שבמסגרתה פלוטניק מחצין את פגמיו; קלישאתיות בביקורתו על רעות חולות בחברה; החוסר המוזיקלי והליריקלי בשירים כמו "הריני" ו"בדיוק כמו שאני"

| רביד פלוטניק |
| --- |
| דיסקוגרפיה |
| אלבומי אולפן | "תחיית המתים" (2010) • "צדיק אחד בסדום" (2011) • "בור ועם הארץ" (2013) • "ברוכים הבאים לפתח תקוה" (2015) • "שפל וגאות" (2017) • "ועכשיו לחלק האומנותי" (2019) • "תוך כדי תנועה" (2021) |
| סינגלים | "קפה וסיגריה" • "איידישע ראסטה מאן" • "חסידה צחורה" • "יום חדש" • "כל הזמן הזה" • "כפרה שלי" • "בדיוק כמו שאני" • "נתראה בגלגול הבא" |
| השתתפות בסינגלים | "יהיה בסדר" • "עולם משוגע" • "אל תיקח ללב" |
| שירים אחרים | "שיר ארץ" • "סם הרדמה" |
| ערכים קשורים | פרודוקס • התו השמיני • היי פייבר הפקות |